GIYAKLEWLU YINUWAKIKOLU . 
Yinuwakikolu 1;1~13 

1) Yinuwakikolu Goyakalu giyakotlu tfngogne, 
chiji koxa, 2) Mugletkotu tye psol-chijneko . 
Maleshawakni. Ga wa tengawakpotu gogo-mta ma- 
pshagawakni. Ga wa wenu gogwaka-mta kaplewatya 
Giwekikaluru Goyakalunu, 

3) Wane china Goyakalu: — Waneplu pokamlalu. 
Pokamlatkalu. 4) Goyakalu getlu pokamlalu kigleru, 
Goyakalu kotspalatlu pokamlalu ga wa mapshagalu. 
5) Pokamlalu giwakata Goyakalu gogi, ga wa 
mapshagalu giwakata goyechno. Giyagni kayitkani 
ga wa goyechno kawa pa gognetkani. 

6) Wane china Goyakalu: --Waneplu kannipgya- 
waka gonu ganikajite, gonkaka kotspaltagatachripa. 
Wane rixatka, 7) Goyakalu kamrutlu kannipgyawaka, 
ga wa kotspalatlu gonu kannipgyawaka rogwakate 
gwachri ga wa gonu kannipgyawaka rapukote gwachri. 
Goyakalu getlu kigleru, 8) Goyakalu giwakatlu 
kannipgyawaka tengogne. Kayi ga wa goyechnokawa 
gepi gogne chininri. 

9) Giyagni wane china Goyakalu: — Pa gwiyawa- 
ka-pjepatkalu gonu gapatgatyawaka, wa tengogne 
rapukote gwachri gonu. Rupgujewnanu chiji popri- 
wakapa. Wane rixa. 10) Rawgatyawaakaka rapatatka 
gonu, wa tengogne rapukote gwachri gonu. 



f: 
Rupgujewnatka chiji popriwaka. Wa popriw^klt gi* 
wakata Goyakalu chiji, ga wa gonu gapatjeifcyawaka 
giwakata tsru wenkaka. Goyakalu getlu ki§leru» 

11) Wane china Goyakalu: — Chiji ravpanu 
gipche poleru, kshana jiwatachri, gagxnuna 
jiwjetachri, satkaka rixyawakapa, walenanmko 
jiwkaknachriwa, Chiji gwachripa. Giyagni wana 
rixa. 12) Chiji wane rixa gwaletatjca gipche 
poleru/ ga wa kshana jiwjetachri rixa jiw^etyawa*• 
kapa; gagmuna koxa jiwjetachritka, kajiru> rixa 
jiwletyawakapa. Goyakalu getlu kigleru* 
13) Kayitkani ga wa goyechnokawatnakni walenwa 
mapa gogne chininri . 

RUYAKOTIKOLU TKACHI , KSURU , KATAGIRI , 
RUYAKOTIKOLU GIWEKACHRIKAKA, WA YOTALJEtACHRI , 
Yinuwakikolu 1; 14-23 

14) Wane china Goyakalu: — Waneplu katalkaka 
kannipgyawaka gwachrikaka tengogne, wa kotspa- 
Itatachripa gogi ga wa goyechno wa rumatikolkakapa 
chinanu, ga wa gipapkokaka chinanu, ga wa gogi 
chinankaka, ga wa walapkaka chinanu* 15) Wa 
katalkaka rixinripa kannipgyawakaya tengogne, wa 
chiji pokamlatachripa. Wane rixa. 16) Goyakalu 
kamrutlu gepi tsru katalu, wa tsrupotu katalu 
girukotyaplu gogi, ga wa mturu katalu girukotyaplu 



goye^hno^. Ga wa katagirkaka koxa kamruta. 
17)>S6yakaiu gitakl\i kannipgyawakaya tengogne> wa 
pdkamrat-Chijitachripa, 18) ga wa gogi girukotachri, 
ga wa gpydchno^ wa pokamlalu ga wa itiapshagalu 
kotspaljetachrikakapa. Goyakalu getlu kigleru. 
19i) KayltAaikrti ga wa goyechnokawa walenwa 
gepkox^suflfiki^je gogne chininri. 

20) W^ne china Goyakalu, Gonu gwanutkalu gi- 
xolia3^t)otU:giwekachrikaka ga wa yotal jetachrikaka. 
Ga wa chiji gogwaka kannipgyawaka tengogne 
ralnanna koshicJhine. Wane rixa. 21) Giyagni 
Goyakalu giyakotlo wenu gwachro gitsroka/ ga wa 
pejnuruko giwekachri yotal jetachrikaka gixolurpotu 
gonkaka gwachrikaka rixgognenatyawakapa, ga wa 
pejnurunfeko koshichine kamejirune rixgognenatya- 
wakapa* Goyakalu getlu kigleru. 22) Goyakalu 
giglenshinikanyegitria. War>e china: 
— Gwugenewgognenatanu • Gixolewnanu . Ntsepo tanru 
tsru wengakaka, Ga wa koshichine gixolewnanu 
chijiya. 23) Kayitnakni ga wa goyechnokawa pamyo 
gogne chihinri. 

YINERU GIYAKOTIKOLU . 
Yinuwakikolu 1 ; 26-2 ; 4 a 

26) Wane china Goyakalu: — Wkamrutanru 
yiheru wixa yaglupa. Wixa pixka rixanu. 



Girukotachripa. Wenu gajero shima^ ga wa koshichine 
tengogne yapachine^ ga wa prachinkaka^ ga wa 
pejnuruko nikchi tye chijne gajerkaka^ ga wa 
pejnuruko giwekachri chiji yotal jetachrikaka 
girukotachripa. 27) Goyakalu giyakotlu yineru 
wale yaglu. Goyakalu yaglu ruyakotlu. Jeji ga wa 
siixo ruyakota. 28) Ruglenshinikanyegitna Goyakalu. 
Goyakalu wane chinna: — Gwugenewgognenatanu. 
Glxolewnanu. Ntsepotanru tye chiji. Gaalixanru. 
Ngirukotanna wenu gajero shima, ga wa tengogne 
gajene koshichine ^ ga wa prachinkaka^ ga wa 
pejnuruneko giwekachrikaka chiji yotal jetachine. 

29) Wane china Goyakalu: — Getanu. Nenekgi 
pejnurtiko gipchekachri poleru wa jiwatachri 
psol-chijne potunanuko gwachri^ ga wa pejnuruko 
gagmuna gwachrikaka^ jiwatachrikaka. Gnikanrupa. 

30) Pejnuruko giwekachrikaka chiji gajeru chinan- 
koxapa, ga wa tengogne yapachine koshichine 
qliinankoxapa ^ pejnuruneko kgiweklerune chiji 
yotal jetachine pejnuruko chiji gipchekyachri 
poleru nenek-nikletanu. Wane rixa. 31) Goyakalu 
getlu pejnuruko kamrutanru kigle-potlu. 
Kayitnakni ga wa goyechnokawa walenwa patsrujire 
gogne chininri. 

1) Wane rixa gali kamruretkdtatka tengogne ga 
wa chiji |ga wa pejnuruko wane gajerkakako gixo- 
lurpotu. 2) Ga wa payokgipre gogne chininri 



Goyakalu gituu-kamruretlu psoluko kamruraya w^ 
kamrutanrukaka . Giyagni wa payokgipre gogne 
chininri psol-kamrureko rapnanutya Goyaka|LUr wa 
kamrutanruya . 3) Giyagni gogi ruglenshinika-- 
nyegita Goyakalu wa payokgipre chininri go^ne. 
Kpash-gogneru rutakatkalu, gi rixanu wale gogne 
rapnanutyatka Goyakalu, wa ruyakotan;:ukakaya ga 
wa kamrutanruya, 4) Wane rixa yinuwaakota te- 
ngogne ga wa chiji wa ruyakotikowak-gogne. 

KSHANA GIYAKOTIKOLU , SUXO GIYAKOTIKOLU , 
Yinuwakikolu 2;4b"7, 15-24 

4b) Wale gogne wa Yawe Goyakalu tengogneka- 
mrutyawaka ga wa chiji, 5) maleshawalu gipche 
chiji gajeru. Gi wa kshanako gwawalu chiji. Gi 
rixanu maleshawalu gina tye chijne, gi rixanu 
Yawe Goyakalu gi rapookakawalu gina. Maleshawalu 
yineru wa chiji kamrurewatyachripa. 6) Ga wa 
chiji yo tun jetya yachgapere chiji-mta giyogatachri, 
7) Chiji pagi Yawe Goyakalu kamrutyalu yineru. 
Gijri-pna runnipgyatyalu giweklu nnipgya* Giyagni 
yineru giwekachritkani . 

15) Giyagni Yawe Goyakalu gwalu yineru. Sana 
rutaklu, Gete sana, kamrurewatinripa ga wa gi- 
rukotyaplu. 16) Yawe Goyakalu towutlu yineru. 
Wane chinru: — Wa gagmuna sana gwacJ^ri pejnuru 



8. 

muhako gwanru pnikanu. 17) Seyni wa kigleru ga wa 
gektutu gimatikol-mun-sagi^ gi wale pnikanu. Gi 
rixanu glr^gognekta pnikiniplu pupnanuna. Pupna- 
potutanuna. 

18) Wane china Yawe Goyakalu: — Gi kigleru 
rapaitishatinri yineruy china. Rupxalopa nkamru- 
ye^itanru. 19) Ga wa Gata yegi raniklu Yawe 
Goyakalu giwekachrikaka chiji kamrutinri pejnu- 
nanuka, wa pejnuruneko chiji gajene ga wa pejnu- 
ruko koshichi tengogne yapachrikaka. Retyaplu gi 
rixpoko glwakatletyaplu satkaka. Ga wa pejnuru 
giwekachrlkakako giwakatikaluru wa yineru gitak- 
giwakatyalu. 20) Giyagni Gata gitak-giwakatna 
pejnuruneko prachinkaka^ ga wa pejnuruneko koshi- 
chinkaka tengogne yapachinkaka ^ ga wa pejnuru 
giwakachrlkakako chiji gajeru. Seyni maleshpotlo 
Gata gipxalo • 

21) Yawe Goyakalu gimkakakpotutanru Gatni. 
Ga wa girakapotutachri Yawe Goyakalu koshpakyalu 
satu gikwansat-gapu . Gigitu rushyatyalu gikwansat- 
gapu gwanatyawaka. 22) Ga wa gikwansat-gapu wa 
koshpakanru, yinero kamrutya. Yineru yegi raniklo, 

23) Wane china Gata: — Wa twu xani nogapu tya-ga- 
putyatkar ga wa nogitu tya-gitutyatka. Yinero 
chinikolpatka, gi rixanu yineru tkoshpakika. 

24) Giyagni jeji giknokanru ruru^ runro. Rupxale- 
tanrotka ganunro. Ga wa gepi pamane-pjetkani. 



YINERU GIJRUKINRI PIRANA RUWEKINRI GA WA 
KIGLERU RUMAT-GETINRIYA , 
Yinuwakikolu 3 ; 1-13 

1) Ga wa gimnu kgimkapnugaklewakleru rixa pe- 
jnuruneko pnute chiji gwachinkaka wa Yawe- Goyakalu 
kamrutanrukaka . Wane chinro suxo : — ^Galikakni 
Goyakalu wane chingi gi wa gnikanru p^jnurujiko 
gagmuna gwachri sana gajeru? 

2) Suxo wane chinru gimnu: — Wa sana gajeru 
gagmuna gwanrukaka gejnuji wnikanu. 3) Seyni wa 
sana ganikajite gwachri gagmuna, wane china 
Goyakalu, Gi tye gagmuna gwanru gnikanu. Gi 
gijtukangonuklu gma mupninitipa. 

4) Giyagni gimnu wane chinro suxo: ^ — Gi gi- 
pnanu. 5) Rumata Goyakalu wa wale gnikin-gognepa, 
gimrekgatanutka . Goyakalu pixka gixanu, kigleru 
gimatachinepgi ga wa gektutu. 

6) Giyagotkani tetinitkalu suxo wa kigle ni- 
kikolu rixa gejnuji, ga wa kigle getkol-potu, ga 
wa gigleretkaluru wa gimatikol-menu rixkal-chinanu, 
waneklu twatkalu wale muna gwachri. Tnikatkalu. 
Teneekoxlu tganuru. Wale koxa niklu, 7) Giyagni 
waneklutka rumrekgatatkana gepiko . Rumatnanatka*- 
wana mamkane rixinrina. Giyagni gikera sure 
yotsgana. Sapriklena kamruyegitnatkawana. 

8) Ga wa kayi, ruyalgin-papko, jematkaluna 
Yawe Goyakalu, sana yotal jetachri. Giyagni Yawe 
Goyakalu yegiya yogimatnawana Gata ga wa ganunro. 
Gagmuna-sko mxigi sana gajeru yogimatnawana. 
9) Seyni Yawe Goyakalu tomgalu Gata. Wane chinru: 
— Ga taa , dginakatkay i ? 

10) Giyagni wane china: —Sana njeityayi. Ga 
wa nkagwak-piirewata gi rixanu mamkatno. Giyagni 
nyogimata. 

11) Giyagni wane china: — iKatu glnkakyi w^ 
mamkatu pchininri? dGejnujrege pnikatka wa nuna- 
nshichyayi pma nikinitipa? 

12) Wane china Gata: — Wa siixo penekyano 
nupxalo, wala genekno gagmuna gwanru, ga wa nni- 
katka . 

13) Giyagni Yawe Goyakalu wane chinro siisro; 
— ^^cKlu koxa wane pixa? 

Wane china suxo: — Yokwitanno gimnu. Nni- 
klewatana. 

GIKLUKANUWNAYEGJIXLEWLUKAKA MUKOCHRI CHINANU . 
Yinuwakikolu 3:14-24 

14) Giyagni Yawe Goyakalu wane chinru gimnu: 
— Gi rixanu wane pixa, kamak-pir jetkalurpatkayi 
pejnuruneko prachin-yegiya, ga wa pejnuruneko 
giwekachine chij-gajene. Pustako yanyachripatkayi , 

ga wa chiji pagi nikachripyi psol-gognepotunanuko 
puwekinriko pshini. 

15) Kamnixkakikolu nutakyagi ga wa pixa ga wa 
yinero-yma, ga wa pixa klopishane ga wa wala 
klopishane-yma. Wale gimtuk-jiwutanyi ga wa pixa 
gashkatanru wale gistsin-jixi. 

16) Wane chinro yinero : — Nuxolewnakakanru 
pmushiwatinri salewnale • Pchinowleymanariukopa 
pushpaka-wgenetanu. Pganuru pet-sotanutanxi. 
Walepni pgirukot jerupa. 

17) Ga wa Gata wane china: — Pixa pyijnak-to- 
kanutkal-chinanro pganunro , ga wa gagmuna gwanru 
pnika, wa gita gijretyayi, wane nchinyawakyi ^ 

Gi waleya pnikanu: Pixa chinanu kamak-pir jetkalu- 
rupni chiji. Chiji gwiyachri pnikanu ks^lewnakle- 
rupyi psol-gogne-potunanukopa puwekako-pshini. 
18) Kawshipir-koxa ga wa kawshisurer-koxa rawyegi- 
tanyi. Chiji gipchekyachri pnikanu • 

19) Punkokagle goji pnikjetini. Wa chiji 
psatokin-potunanuko, Gi rixanu wale koshpaki- 
kaluryi. Gi rixanu chiji pagyi pixa, ga wa chiji 
pagi psatokanu. 

20) Gewa rutak-giwakatlo ganunro wa Gata, 

gi rixanu walanwa pejnuruneko yine giwekachine gi- 
nro. 21) Ga wa Yawe Goyakalu gimkalna kamruyegitna 
Gata ga wa ganunro. Pamta kamrutyalu. Wale 
makatna. 22) Wane china Yawe Goyakalu: — Petewa. 

Satu wixa pixka gixachri rixatka yineru, kigleru 
gimatachritka ga wa gektutu. Giyagni wa xani 
ma momyokyegityanuplu giweklu muna, wale ma 
nikinltipa^ ma muwekgognetinitipa; 2 3) giyagni Yawe 
Goyakalu giknoklu. Gete sanaya ruknokyalu^ chiji 
kamrurewatinripa, wa koshpakikowaka chiji. 
"24) Gatni ruknoka. Ga wa kpashir-potu tengogne 
gajeru rutaka Gete sana ginaple, ga wa yoglolewapi 
xirnachri/ pasreta-mnunanuka sajrukyachri, giruko- 
tyapl una giweklu muna gapok-gapotachri . 




Erimera edicidn, 1976 



Piro, 1976, 
Sels. from OT 
SIL vrsn. WHBL^ 
SIL, Peru. 
^3896 



